CELEX: C2006/224/31
Language: el
Date: 2006-09-16 00:00:00
Title: Υπόθεση C-336/05: Διάταξη του Δικαστηρίου (πέμπτο τμήμα) της 13ης Ιουνίου 2006 (αίτηση του Tribunal départemental des pensions du Morbihan — Γαλλία, για την έκδοση προδικαστικής αποφάσεως) — Ameur Echouikh κατά Secrétaire d'Etat aux anciens combattants (Άρθρο 104, παράγραφος 3, πρώτο εδάφιο, του Κανονισμού Διαδικασίας — Ευρωμεσογειακή Συμφωνία ΕΚ-Μαρόκου — Άρθρο 65 — Αρχή της απαγορεύσεως των διακρίσεων σε θέματα κοινωνικής ασφαλίσεως — Στρατιωτική σύνταξη αναπηρίας)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/17
            
         Διάταξη του Δικαστηρίου (πέμπτο τμήμα) της 13ης Ιουνίου 2006 (αίτηση του Tribunal départemental des pensions du Morbihan — Γαλλία, για την έκδοση προδικαστικής αποφάσεως) — Ameur Echouikh κατά Secrétaire d'Etat aux anciens combattants
   (Υπόθεση C-336/05) (1)
   
   (Άρθρο 104, παράγραφος 3, πρώτο εδάφιο, του Κανονισμού Διαδικασίας - Ευρωμεσογειακή Συμφωνία ΕΚ-Μαρόκου - Άρθρο 65 - Αρχή της απαγορεύσεως των διακρίσεων σε θέματα κοινωνικής ασφαλίσεως - Στρατιωτική σύνταξη αναπηρίας)
   (2006/C 224/31)
   Γλώσσα διαδικασίας: η γαλλική
   Αιτούν δικαστήριο
   Tribunal départemental des pensions du Morbihan
   Διάδικοι
   Ameur Echouikh
   κατά
   Secrétaire d'Etat aux anciens combattants
   Αντικείμενο της υποθέσεως
   Αίτηση εκδόσεως προδικαστικής αποφάσεως — Tribunal départemental des pensions militaires du Morbihan — Ερμηνεία των άρθρων 64 και 65 της Ευρωμεσογειακής Συμφωνίας Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, η οποία υπογράφηκε στις Βρυξέλλες στις 26 Φεβρουαρίου 1996 (ΕΕ L 70 της 18ης Μαρτίου 2000, σ. 2), των άρθρων 40 έως 42 της Συμφωνίας Συνεργασίας ΕΟΚ-Μαρόκου, η οποία υπογράφηκε στο Ραμπάτ στις 27 Απριλίου 1976 (ΕΕ ειδ. έκδ. 11/010, σ. 130), καθώς και της γενικής αρχής της απαγορεύσεως των διακρίσεων λόγω ιθαγένειας, την οποία εγγυώνται τα άρθρα 12 της Συνθήκης ΕΚ και 14 της Ευρωπαϊκής Συμβάσεως για την Προάσπιση των Δικαιωμάτων του Ανθρώπου και των Θεμελιωδών Ελευθεριών — Άμεσο αποτέλεσμα — Έννοιες του «εργαζομένου», της «αμοιβής» και της «παροχής κοινωνικής ασφαλίσεως» — Εθνική νομοθεσία μη αναγνωρίζουσα τη χορήγηση στρατιωτικής σύνταξης αναπηρίας σε Μαροκινό υπήκοο ο οποίος έχει υπηρετήσει στις ένοπλες δυνάμεις του κράτους μέλους
   Διατακτικό της διατάξεως
   Το Δικαστήριο διατάσσει:
   Το άρθρο 65, παράγραφος 1, πρώτο εδάφιο, της Ευρωμεσογειακής Συμφωνίας Συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Βασιλείου του Μαρόκου, αφετέρου, η οποία υπογράφηκε στις Βρυξέλλες στις 26 Φεβρουαρίου 1996 και εγκρίθηκε εξ ονόματος των Κοινοτήτων με την απόφαση 2000/204/ΕΚ, ΕΚΑΧ του Συμβουλίου και της Επιτροπής, της 24ης Ιανουαρίου 2000, έχει την έννοια ότι προσκρούει σ' αυτό η άρνηση του κράτους μέλους υποδοχής να παράσχει το πλεονέκτημα στρατιωτικής συντάξεως αναπηρίας σε Μαροκινό υπήκοο ο οποίος υπηρέτησε στον στρατό του οικείου κράτους και διαμένει στο έδαφός του για τον μοναδικό λόγο ότι ο ενδιαφερόμενος είναι μαροκινής ιθαγενείας.
   
      (1)  ΕΕ C 296 της 26.11.2005.